Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel hyväksyi yksimielisesti lausunnon, -
jossa torjutaan kansainväliset vaateet kahden valtion mallista.
Qatar tunnustaa, että Israelin ja Hamasin panttivankineuvotteluissa -
on yhä erimielisyyksiä.
Israelin puolustusministeri Joav Gallant väitti, -
että Hamasin johto Dohassa on menettänyt yhteyden Gazan johtoon.
Israelin poliittinen johto on yksimielinen -
halusta kotiuttaa kaikki panttivangit mahdollisimman pian -
ja samaan aikaan olla antamatta periksi Israelin sotatavoitteista.
Amerikanjuutalaisten järjestöjen puheenjohtajien CoP-konferenssissa, -
joka kokoontuu vuosittain Jerusalemissa, -
Israelin pääministeri Benjamin Netanjahu painotti, -
miten tärkeää diasporajuutalaisten ja Israelin välinen solidaarisuus on.
Olen nähnyt teidät täällä vuosi toisensa jälkeen, -
mutta tämä kerta on erilainen.
Joka vuosi tulette ilmaisemaan solidaarisuutenne Israelin kanssa, -
diasporan ja juutalaisvaltion välisen solidaarisuuden, -
mutta tänä vuonna solidaarisuus on erityisen tärkeää, -
koska se kertoo juutalaisten ja juutalaisvaltion ykseydestä -
sekä niin monien ystävien ykseydestä maailmassa -
tässä suuressa koettelemuksessamme.
Netanjahu kertasi joitakin Hamasin 7.10. tekemän iskun hirmuteoista, -
jotka pakottivat Israelin julistamaan sodan.
Kohtasimme raa'an hyökkäyksen, jota voi verrata vain holokaustiin.
Tällaista julmuutta ei ole kohdistettu juutalaiseen kansaan -
sitten natsien kansanmurhan.
Lapsia on murhattu vanhempiensa nähden, vanhempia lapsiensa nähden,
naisia raiskattu ja mestattu sen jälkeen.
Nuoria on poltettu elävältä kuolonkuopissa, -
ja ne hirviöt ovat siepanneet äitejä ja vauvoja.
He ovat iloinneet raakuudestaan, -
mitä edes natsit eivät suostuneet julkistamaan.
Nämä tappajat tulivat tänne GoPro-kameroiden kera -
julistamaan maailmalle ja kansalleen, -
millaiseen julmuuteen ja epäinhimillisyyteen he kykenevät.
Pirullisesti riemuiten -
he näyttivät kauheat murhatekonsa -
ja asettivat meidät valtavan haasteen eteen.
Tavoitteemme voidaan tiivistää kahteen sanaan: "Täydellinen voitto!"
Pääministeri Netanjahu väitti seikkaperäisesti, -
että vaikka jokainen siviiliuhri on tragedia, -
IDF tekee paljon enemmän kuin kansainvälinen laki vaatii -
suojellakseen siviilejä.
Tämän tunnusti myös USA:n majuri evp. John Spencer, -
joka toimii USA:n West Pointin sotilasakatemiassa -
kaupunkisodankäynnin tutkimuksen puheenjohtajana.
Niinpä Netanjahu kritisoi kovasanaisesti Etelä-Afrikkaa, -
joka syytti Israelia kansanmurhasta ICJ:ssä, -
sekä tuomitsi tiukasti Brasilian presidentti Lulan, joka sanoi, -
että Israelin puolustussotaa terroristiryhmä Hamasia vastaan -
voidaan verrata natsien julmiin toisen maailmansodan rikoksiin.
Etelä-Afrikka syyttää meitä kansanmurhasta. Kuvitelkaa.
Se syyttää meitä siitä, kun teemme kaikkea muuta kuin sen -
kansanmurhaan pyrkivää vihollista vastaan.
Muut maailman johtajat toistavat sitä toisinaan.
Brasilian presidentti vertasi tänään holokaustiin -
Israelin sotaa kansanmurhaan pyrkivää Hamasia vastaan.
Presidentti Lula on häpäissyt -
natsien surmaamien kuuden miljoonan juutalaisen muiston -
ja demonisoinut Israelin kuin mikäkin antisemiitti. Hän saisi hävetä!
Netanjahu painotti tilaisuuden tullen myös tarvetta painostaa Qataria, -
jotta se painostaisi Hamasia suostumaan sopimukseen, -
jonka myötä kaikki panttivangit luovutettaisiin Israeliin viipymättä.
Panttivankien vapautus voidaan saada aikaan vahvoilla sotilastoimilla -
ja hyvin tiukoilla neuvotteluilla.
Se tiukka kanta vaatii tuekseen painostusta.
Eikä meidän pidä painostaa vain Hamasia vaan niitä, -
jotka voivat painostaa Hamasia, alkaen Qatarista.
Qatar voi painostaa Hamasia kaikkein parhaiten.
Qatar isännöi Hamasin johtajia ja tukee Hamasia taloudellisesti.
Vannotan teitä painostamaan Qataria painostamaan Hamasia, -
koska tahdomme panttivangit vapaiksi.
Toivon, että saavutamme sopimuksen pian, jotta panttivankeja vapautetaan.
Silti meidän pitää viedä työ loppuun ja saavuttaa täydellinen voitto.
Vuotuisessa Münchenin turvallisuus- konferenssissa viikonloppuna -
Qatarin pääministeri šeikki Mohammed bin Abdulrahman al-Thani kertoi -
epäilevänsä neuvottelujen edistymistä suuren kiistakysymyksen tähden.
Aika ei ole puolellamme.
Olemme edistyneet neuvotteluissa hyvin viime viikkoina -
ja olemme yrittäneet päästä sopimukseen osapuolten kesken.
Mutta viime päivinä edistystä ei ole nähty, -
ja uskon, että erimielisyyksiä on yhä.
Kyseinen kiista koskee Hamasin pitkää vaatimuslistaa, -
joka ei tule Israelille kuuloonkaan.
Vaikka Hamas pitää jääräpäisesti kiinni kannastaan, -
Israelin turvallisuusviranomaiset näyttävät katsovan, -
että pääsyy tinkimättömään kantaan johtuu siitä, -
että Hamasin johtoon Gazassa ei ole saatu yhteyttä.
Lisäksi puolustusministeri Joav Gallantin mukaan -
Qatarin pääkaupungissa Dohassa asuva Hamasin johto -
etsii uutta johtajaa korvaamaan Yahya Sinwarin Gazassa.
Gazan päämaja ei vastaa.
Siellä ei ole ketään, kenen kanssa puhua, kun puhutaan kenttäjohdosta.
Ulkomaanjohto etsii nyt kotimaanjohtajaa, -
eli haku Gazan johtajan paikalle on auki.
Kukaan ei hallitse tilannetta eikä toimi. Sen sijaan te taistelette.
Viittaan tietysti 98. divisioonaan ja sen prikaateihin, -
ja sama koskee tietysti Pohjois-Gazan tapahtumia ja 162:tta divisioonaa -
sekä puolustusta 143. divisioonan kanssa.
Tulokset ovat vaikuttavia, -
ja voimme sanoa, että Khan Younisin prikaati on tuhottu.
Se ei toimi enää millään lailla sotilasorganisaationa.
Se pysyi aktiivisena leirien reunamilla ja Rafahissa.
Heidät erottaa täydellisestä tuhosta enää IDF:n päätös.
Päätöksen toteutus on teidän vastuullanne.
He eivät saa apua ulkomailta.
IDF odottaa poliittista päätöstä Jerusalemin johdolta -
sotatoimien laajentamisesta Rafahiin, -
Hamasin viimeiseen linnakkeeseen Gazassa.
USA:n presidentti Joe Biden taas odottaa -
Israelin viivyttävän suuria maahyökkäyksiä, -
sillä USA tavoittelee yhä väliaikaista tulitaukoa.
Olen käynyt pitkiä keskusteluita Israelin pääministerin kanssa -
viime päivinä aina lähes tunnin kerrallaan.
Olen tehnyt selväksi, että väliaikainen tulitauko on välttämätön, -
jotta panttivangit saadaan sieltä pois.
Se on työn alla. Toivon, että se on mahdollista.
Sillä aikaa odotan ja toivon, -
että Israel ei toteuta mitään valtavaa maahyökkäystä.
Odotukseni on, ettei niin tapahdu.
Väliaikainen tulitauko tarvitaan, jotta panttivangit saadaan pois.
Tilanne on se, että siellä on myös amerikkalaisia panttivankeja.
Ei siellä ole vain israelilaisia vaan myös amerikkalaisia.
Ja minä toivon ja odotan, että saamme panttivankisopimuksen aikaan -
ja tuomme amerikkalaiset kotiin.
Siitä neuvotellaan nyt, ja saa nähdä, mihin se johtaa.
Presidentti Biden tahtoo Israelin viivyttävän hyökkäystä Rafahiin, -
jotta Hamas saisi tilaisuuden suostua kompromissiin, -
mutta Israelin sotakabinetin ministeri Benny Gantz painotti, -
että ellei kaikkia panttivankeja luovuteta heti Israeliin, -
Israel jatkaa taisteluja myös ramadanin aikaan.
Päivänkään tulitaukoon ei suostuta, ellei panttivankeja vapauteta.
Taistelu jatkuu, kunnes saavutamme kaikki tavoitteet.
Hamasin terroristit ja johto tietävät, -
ettei Gazaan jää turvapaikkaa maan päälle eikä alle.
Taistelu voi jatkua myös ramadanin aikana.
Joko panttivangit vapautetaan tai laajennamme taistelut Rafahiin.
Kommunikoimme Egyptin kanssa.
Siirrämme väestön pois Rafahista ja sitten toimimme.
Kiitos seurasta!
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen